OpenLLM-France/wikimedia huggingface dataset:
# Turgutlu

Turgutlu és una ciutat i un districte de la província de Manisa. La ciutat té 119.985 habitants i quatre municipis incorporats; al conjunt del districte, la població total és de 143.990 sobre una superfície de 473 km². La ciutat es remunta a l'antiguitat i va ser destruïda en la Primera Guerra Mundial.
Als anys 20 es van crear fins a cent fàbriques de maons. No obstant això, les raons econòmiques van fer que moltes d'elles haguessin d'ajustar la seva activitat en els anys posteriors.

## Referències

* ↑ Districts of Turkey Consultat el 28/02/2012
# José Manuel Pita Andrade

José Manuel Pita Andrade (La Corunya, 1 de novembre de 1922 - Granada, 7 de setembre de 2009) va ser un historiador de l'art espanyol que es va caracteritzar per la seva tasca dins de la museografia. Així mateix, fou el primer director del Museu del Prado nomenat en la Transició Espanyola, del 1978 al 1981. Era Acadèmic d'Honor de la Real Academia de Bellas Artes de Nuestra Señora de las Angustias de Granada, on ocupava la lletra C.

## Biografia

Va estudiar Filosofia i Lletres a la Universitat de Madrid, doctorant-se en Història de l'Art el 1947. Va cursar estudis de postgrau a la Universitat de Nova York.
Va ser catedràtic a les universitats d'Oviedo (1960), Granada (1961-1978) i Complutense de Madrid (1978-1987) en la qual es va jubilar. Posteriorment va ser nomenat Professor Emèrit de la Universitat de Granada fins a l'any 2002 com a Catedràtic d'Història de l'Art. El 2008 va ser designat Doctor Honoris causa per l'esmentada Universitat de Granada.
A part de la seva tasca al Museu del Prado, durant uns anys va ser conservador de les col·leccions d'art de la Casa d'Alba i del recentment fundat Museu Thyssen-Bornemisza, el catàleg general del qual va supervisar.
Va ser membre de nombre de la Reial Acadèmia de Belles Arts de Sant Ferran, des del 1984 (en la qual va ingressar amb el discurs Dominico Greco y sus obras a lo largo de los siglos XVII y XVIII), i de la Reial Acadèmia de la Història, des del 1989 (en la qual ingressà amb el discurs Goya y sus primeras visiones de la historia). Va ser membre de la Hispanic Society of America i va rebre la Medalla d'Or al Mèrit en les Belles Arts el 1989.

## Obras

* Dominico Greco y sus obras a lo largo de los siglos XVII y XVIII, Madrid, discurso de ingreso en la Real Academia de Bellas Artes de San Fernando, 1984.
* El Greco, Milán, Mondadori, 1986. Con la colaboración de José Álvarez Lopera.
* Goya. Vida, obra y sueños, Madrid, Sílex, 1989.
* Goya y sus primeras visiones de la historia, Madrid, discurso de ingreso en la Real Academia de la Historia, 1989.
* La construcción de la catedral de Orense, Santiago de Compostela, Instituto P. Sarmiento de Estudios Gallegos, csic, y Madrid, Facultad de Filosofía y Letras, Universidad Complutense, 1954.
* Luces y sombras en la pintura granadina del siglo de oro, Granada, discurso de recepción como académico honorario en la Real Academia de Bellas Artes de Nuestra Señora de las Angustias, 2000.

## Enllaços externs

«Obra de José Manuel Pita Andrade» a Dialnet.
* «Pita Andrade, José Manuel» a Enciclopedia del Museo del Prado
# Khabur

El riu Khabur (àrab: نهر الخابور, nahr al-Ḫābūr), també conegut com a Habor o Habur, és un riu de Síria, afluent del riu Eufrates, on desaigua, a Karkisiyya, més avall de la ciutat de Deir ez-Zor. Passa entre el Jàbal Abd-al-Aziz i les muntanyes de Sinjar. Els seus principals afluents són l'Aweidj, Dara, Djirdjib, Jaghjagh, Radd, Sawr i Zergan o Zargan (riu Mardin). Neix al sud-est de Turquia i té 320 km de llargada.
Històricament, la vall del Khabur va ser el centre de la cultura hurrita, especialment la ciutat de Nagar. Els hurrites van fundar diversos regnes a la zona, entre ells l'important regne de Mitanni. La Bíblia diu que els captius jueus que va fer Salmanassar V i que es va emportar cap a Mesopotàmia s'establiren a la riba d'aquest riu.
El riu va ser molt conegut a l'antiguitat clàssica. En parlen (i l'anomenen amb diferents noms): Plini el Vell (que l'anomena Chaborras), Claudi Ptolemeu (Χαβώρας 'Caboras'), Procopi (Chabura), Estrabó, Zòsim i Ammià Marcel·lí (Aborras, Ἀβόρρας), i Isidor de Carax (Aburas, Ἀβούρας). Tots els autors el descriuen com un riu molt important, i Ammià Marcelí diu que l'emperador Julià l'Apòstata el va travessar amb un pont de barques.
Modernament, la vall del Khabur forma una conca de 16.000 quilòmetres quadrats de terra cultivable. A més a més, al nord-est del riu hi ha la zona de major producció de petroli de Síria; això, juntament amb les diverses preses als afluents de l'Eufrates, converteix aquesta zona en essencial per al desenvolupament de l'estat sirià. Aquest riu és anomenat també Gran Khabur per distingir-lo del Petit Khabur.

## Referències

* ↑ Oliva, Juan (ed.). Textos para una historia política de Síria-Palestina. Tres Cantos: Akal, 2008, p. 83-84. ISBN 9788446019497.
* ↑ Segon llibre dels Reis, XVIII
* ↑ Plini El Vell. Naturalis Historia, XXX, 3
* ↑ Claudi Ptolemeu. Geographia, V, 18,3
* ↑ Procopi. Ιστορίαι, Història de les guerres, II,5
* ↑ Estrabó. Geografia, XVI.
* ↑ Zòsim. Historia Nova, III, 13
* ↑ Ammià Marcel·lí. Rerum Gestarum, XIV, 3, XXIII, 5
* ↑ Isidor de Carax. Τῆς Παρθίας περιηγητικός 'Tes Partias peiegetikós' 'La Pàrtia desvetllada').
* ↑ Mutin, Georges «Le Tigre et l'Euphrate de la discorde» (en francès). Vertigo, 4, 3, 2003, pàg. 1-10. DOI: https://journals.openedition.org/vertigo/3869.

## Vegeu també

* Ceràmica de Khabur
* Petit Khabur
# Frans Andriessen

Frans Andriessen (Utrecht, 2 d'abril de 1929 - De Bilt, 22 de març de 2019) va ser un polític neerlandès, Vicepresident de la Comissió Europea entre 1985 i 1993.

## Biografia

Va néixer el 2 d'abril de 1929 a la ciutat d'Utrecht, població situada al Randstad.

## Activitat política

Membre del Katholieke Volkspartij (KVP), en fou el seu líder entre 1971 i 1977 i fou escollit membre de la Tweede Kamer, nom amb el qual es refereix a la cambra baixa del país per primer cop l'any 1967. L'any 1977 fou nomenat Ministre de Finances pel Primer ministre dels Països Baixos Dries van Agt, càrrec que ocupà fins al 1980, moment en el qual decidí abandonar aquest partit per ingressar a la Christen Democratisch Appèl (CDA).
El 6 de gener de 1981 fou nomenat Comissari Europeu en la Comissió Thorn responsable de Relacions amb el Parlament i de la Competència. En la formació de la Comissió Delors I, el gener de 1985, fou nomenat Vicepresident i Comissari Europeu d'Agricultura i d'Assumptes Pesquers, passant a ser Comissari Europeu de Relacions Exteriors i Comerç en la Comissió Delors II, alhora que mantenia la vicepresidència de la instutució. Abandonà la política europea el gener de 1993.

## Enllaços externs

* (neerlandès) Informació de Frans Andriessen al Parlament dels Països Baixos
# Les Ribes (Hortoneda)

Les Ribes és una partida rural del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori del poble d'Hortoneda.
Estan situades a llevant d'Hortoneda, al costat mateix del poble, a l'esquerra i a toca de la llau de Catxí, a ponent del Tossalet i a migdia de l'Escaleta.
Consta de 2,6110 hectàrees de conreus de secà i pastures.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 4 juliol 2010].

## Enllaços externs

* Institut Cartogràfic de Catalunya; cal fer dos passos d'aproximació
# Roser Tapias Guillen

Roser Tapias Guillen (20 d'agost de 1989) és una actriu catalana, formada essencialment a l'Estudi Nancy Tuñón. És coneguda pel seu paper protagonista a la sèrie Pares (Antena 3). També ha intervingut a Kubala, Moreno i Manchón (TV3); La Riera (TV3); Olor de colònia (TV3), Amar en tiempos revueltos per a TVE i Buga Buga (TV3), entre d'altres. En el món del cinema ha participat en curtmetratges com Victor XX (Ian Garrido, 2015); The Path (Tobias Brebner, 2014), Ford Escort (Estel Diaz, 2013); Parapents (Carlos R. Haro, 2023) i als llargs Animals (Marçal Forés, 2011), La noche en blanco de Chus Gutiérrez del 2009 i Èxode, de la batalla a la frontera (Roman Parrado, 2019). És la protagonista del clip musical de la cançó Young, del grup Kakkmaddafakka, rodat a Barcelona el 2013. També ha participat en diverses obres de teatre al Teatre Nacional de Catalunya, com Ocells i llops (Lourdes Barba, 2014) i Taxi (Xavier Albertí, 2014); Romeu i Julieta, sota la direcció de Marc Chornet a La Seca (2014); el 2015 ¡Me!, de Roc Esquius (2014) al Teatre Tantarantana, i Auca del Born (2013), dirigida per Jordi Casanovas al Mercat del Born.

## Referències

* ↑ «La Filmoteca de Catalunya acull el Premi del Públic Jove 2016 amb més de 120 inscrits». Generalitat de Catalunya. Arxivat de l'original el 2018-09-08. [Consulta: 6 maig 2016].
# José Manuel Piernas y Hurtado

José Manuel Piernas y Hurtado (Madrid, 17 d'octubre de 1843 - 26 de febrer de 1911) fou un economista i jurista espanyol, membre de la Reial Acadèmia de Ciències Morals i Polítiques.

## Biografia

Era fill del metge militar Juan José Piernas Ramos, estudià batxillerat a Saragossa, on el 1862 va obtenir el títol de perit mercantil. En 1870 es doctorà en dret civil en la facultat de dret de la Universitat de Madrid. Fou deixeble de Francisco Giner de los Ríos i de Mariano Carreras y González, formà part del krausisme i va aplicar el seu enfocament ètic-social a la ciència econòmica. De 1866 a 1868 exercí com a advocat del Col·legi d'Advocats de Madrid i de 1865 a 1866 fou secretari de lAcadèmia Matritense de Jurisprudència i Legislació.
El 1868 fou professor a l'Institut San Isidro de Madrid, en 1870 va obtenir per oposició la càtedra d'Economia Política i Estadística a la Universitat d'Oviedo. En maig de 1876 obté la càtedra d'Economia Política i Estadística en la Facultat de Dret de la Universitat de Valladolid, el 20 de setembre de 1876 obté la mateixa càtedra a la Universitat de Saragossa i el 16 de juny de 1882 a càtedra d'hisenda pública a la Universitat Central de Madrid, que ocuparà fins a la seva jubilació en 1909. Es casà amb Presentación de Tineo, VI marquesa de Vista Alegre.
En 1903 va ingressar a la Reial Acadèmia de Ciències Morals i Polítiques i en 1906 va obtenir una llicència d'estudis per a investigar sobre la Hisenda pública d'Espanya als Arxius d'Índies i de Simancas. Fou l'iniciador del cens de la població espanyola a Amèrica.
Entre altres càrrecs, fou membre de la Junta d'Estadística i del Banc de la Província de Saragossa, conseller de les Filipines i les possessions espanyoles del Golf de Guinea en representació del ram d'Hisenda en el Ministeri d'Ultramar (1889), conseller de la Compañía Arrendataria de Tabacos, vicepresident del consell d'administració del Crédito Ibero-Americano i president de la cooperativa de crèdit El Hogar Español.

## Obres

* Tratado de Hacienda Pública (1869)
* Tratado Elemental de Estadística (1873)
* Indicaciones sobre el concepto y plan de la Ciencia Económica (1874)
* Ideas y noticias económicas del Quijote : ligero estudio bajo ese aspecto de la inmortal obra de Cervantes (1874)
* Manual de Instituciones de Hacienda Pública Española (1875)
* Vocabulario de la economía: exposición de la nomenclatura y de los principales conceptos de esa ciencia
* El movimiento cooperativo (1890)
* Programa para un curso de Hacienda pública (1901)
* Principios elementales de la ciencia económica (1903)
* La Casa de Contratación de las Indias (1907)

## Referències

* ↑ José Manuel Piernas Hurtado (1843-1911) a eumed.net
* ↑ «José Manuel Piernas y Hurtado». Gran Enciclopèdia Catalana. Barcelona: Grup Enciclopèdia Catalana.
* ↑ José Manuel Piernas y Hurtado Arxivat 2015-12-22 a Wayback Machine. al Diccionario de Catedráticos Españoles de Derecho
# Karluk

Karluk és una concentració de població designada pel cens dels Estats Units a l'estat d'Alaska. Segons el cens del 2000 tenia 27 habitants.

## Demografia

Segons el cens del 2000, Karluk tenia 27 habitants, 9 habitatges, i 7 famílies La densitat de població era de 0,2 habitants/km².
Dels 9 habitatges en un 44,4% hi vivien nens de menys de 18 anys, en un 33,3% hi vivien parelles casades, en un 33,3% dones solteres, i en un 22,2% no eren unitats familiars. En el 22,2% dels habitatges hi vivien persones soles el 22,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3 i el nombre mitjà de persones que vivien en cada família era de 3,43.
Per edats la població es repartia de la següent manera: un 37% tenia menys de 18 anys, un 7,4% entre 18 i 24, un 33,3% entre 25 i 44, un 14,8% de 45 a 60 i un 7,4% 65 anys o més.
L'edat mediana era de 30 anys. Per cada 100 dones hi havia 125 homes. Per cada 100 dones de 18 o més anys hi havia 112,5 homes.
La renda mediana per habitatge era de 19.167 $ i la renda mediana per família de 19.167 $. Els homes tenien una renda mediana de 0 $ mentre que les dones 20.000 $. La renda per capita de la població era de 13.736 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Karluk». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 16 juliol 2010].
* ↑ «Geographic Comparison Table- Karluk». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Sporting Clube de Bissau

L'Sporting Clube de Bissau és un club de futbol de Guinea Bissau de la ciutat de Bissau. Els seus colors són el verd i el blanc.

## Palmarès

* Lliga de Guinea Bissau de futbol:
** 1983, 1984, 1986, 1991, 1992, 1994, 1997, 1998, 2000, 2002, 2004, 2005, 2007, 2021
* Copa de Guinea Bissau de futbol:
** 1976, 1983, 1986, 1987, 1991, 2005
* Supercopa de Guinea Bissau de futbol:
** 2004, 2005

## Referències

* ↑ «Guinea Bissau». http://footforpeoples.ucoz.org.+[Consulta: 16 agost 2019].
* ↑ «Guinea Bissau - List of Champions». RSSSF. [Consulta: 16 agost 2019].
* ↑ «Guinea Bissau - List of Cup Winners». rsssf.com. [Consulta: 16 agost 2019].
# Weissella koreensis

Weissella koreensis (abreujat W. koreensis) és un bacteri grampositiu no-mòbil ni formador d'espores, que presenta una morfologia irregular, podent ésser bacil·lar o coccoide. De la mateixa manera que en el cas de W. ceti, poden créixer a 37 °C, però no a 45 °C. Produeixen àcid a partir de polisacàrids com l'arabinosa i la xilosa, entre d'altres. El contingut en G+C és del 37%.
Alguns estudis demostren la presència de gens que codifiquen per resistència a diversos antibiòtics. Fou aïllat i descrit el 2002 per primera vegada a Corea, d'on se'n deriva etimològicament l'epítet específic, en un aliment fermentat típic del país, el kimchi, per Lee, J.S. et al.
La seva soca tipus és KCTC 3621T.

## Referències

* ↑ Choi, Hyejung; Kim, Yeo-Won; Hwang, Inyoung; Kim, Jeongho; Yoon, Sun «Evaluation of Leuconostoc citreum HO12 and Weissella koreensis HO20 isolated from kimchi as a starter culture for whole wheat sourdough» (en anglès). Food Chemistry, 134, 4, 01-10-2012, pàg. 2208–2216. DOI: 10.1016/j.foodchem.2012.04.047.
* ↑ Fusco, Vincenzina; Quero, Grazia M.; Cho, Gyu-Sung; Kabisch, Jan; Meske, Diana «The genus Weissella: taxonomy, ecology and biotechnological potential». Frontiers in Microbiology, 6, 17-03-2015. DOI: 10.3389/fmicb.2015.00155. ISSN: 1664-302X. PMC: PMC4362408. PMID: 25852652.
* ↑ Abriouel, Hikmate; Lerma, Leyre Lavilla; Casado Muñoz, María del Carmen; Montoro, Beatriz Pérez; Kabisch, Jan «The controversial nature of the Weissella genus: technological and functional aspects versus whole genome analysis-based pathogenic potential for their application in food and health». Frontiers in Microbiology, 6, 27-10-2015. DOI: 10.3389/fmicb.2015.01197. ISSN: 1664-302X. PMC: PMC4621295. PMID: 26579103.
* ↑ Lee, J. S. «Weissella koreensis sp. nov., isolated from kimchi». INTERNATIONAL JOURNAL OF SYSTEMATIC AND EVOLUTIONARY MICROBIOLOGY, 52, 4, 01-07-2002, pàg. 1257–1261. DOI: 10.1099/ijs.0.02074-0. ISSN: 1466-5026.
* ↑ Lee, J. H.; Bae, J.-W.; Chun, J. «Draft Genome Sequence of Weissella koreensis KCTC 3621T». Journal of Bacteriology, 194, 20, 25-09-2012, pàg. 5711–5712. DOI: 10.1128/jb.01356-12. ISSN: 0021-9193.
* ↑ «Taxonomy browser (Weissella koreensis)». [Consulta: 4 desembre 2019].
# Roger Courtois

Roger Courtois (30 de maig de 1912 - 5 de maig de 1972) fou un futbolista francès.

## Selecció de França

Va formar part de l'equip francès a la Copa del Món de 1934.

## Referències

* ↑ Perfil a national-football-teams.com
* ↑ Profile a FFF
# Unió Nacional Africana de Moçambic

Unió Nacional Africana de Moçambic (UNAM o MANU) fou un partit polític de Moçambic fundat el febrer de 1961 per la unió de petits grups dispersos, el principal dels quals la União Maconde do Norte de Moçambique e Tanganika, que tenia el suport de la KANU de Kenya i de la TANU de Tanganika. El fundador i president fou Mateus Mmole, i el secretari general M. M. Mallianga. Va establir la seva seu a Dar es Salaam. Juntament amb la Unió Nacional Africana de Moçambic Independent (UNAMI) i amb la Unió Democràtica Nacional de Moçambic (UDENAMO), donà origen al Frente de Libertação de Moçambique (FRELIMO) en 25 de juny de 1962.

## Referències

* ↑ Tembe, Joel Das Neves «Uhuru na Kazi: recapturing MANU nationalism through the Archive». Kronos, 39, 1, 01-01-2013, pàg. 257–279. ISSN: 0259-0190.
* ↑ A génese do independentismo em Moçambique. O espírito de Bandung. A FRELIMO e o COREMO Francisco Miguel Gouveia Pinto Proença Garcia
# Juglandales

Juglandales és el nom botànic per a un ordre de plantes amb flors. Aquest ordre va estar reconegut per diversos sistemes de classificació de plantes (e.g. Sistema Engler i Sistema Wettstein ). El Sistema Cronquist posava aquest ordre dins la subclasse Hamamelidae, comprenent les famíliess Juglandaceae i Rhoipteleaceae, o més amb una sola espècie.
En l'APG II system aquestes dues famílies estaven unides dins la família Juglandaceae (on és opcional la divisió en dues famílies), i aquesta família es posa dins l'ordre Fagales.

## Enllaços externs

* The Standard Cyclopedia of Horticulture: A Discussion for the Amateur
* The families and genera of vascular plants By Klaus Kubitzki
* An Integrated System of Classification of Flowering Plants By Arthur Cronquist
* Systematic Botany By Subhash C. Datta
# Gai Hosidi Geta

Gai Hosidi Geta (en llatí: Gaius Hosidius Geta) va ser un cavaller romà que va ser proscrit pels triumvirs l'any 43 aC.
El seu fill, per salvar-lo de la mort, va fer veure que s'havia suïcidat, i va celebrar un funeral amb tots els detalls dels rituals. Durant uns anys va viure amagat en una granja de la família, disfressat i amb un ull tapat. Finalment fou perdonat, però el temps que va passar amb l'ull tapat li va produir ceguera almenys parcial, segons que expliquen Apià i Dió Cassi.

## Referències

* ↑ 1.Hosidius Geta a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 529
# Sporting Clube do Porto Novo

L'Sporting Clube do Porto Novo és un club capverdià de futbol de la ciutat de Porto Novo a l'illa de Santo Antão.
Va ser fundat el 1956.

## Palmarès

* Lliga de Santo Antão Sud de futbol:
       2005/06, 2006/07, 2008/09
* Torneig d'Obertura de Santo Antão Sud de futbol:
       2005, 2006, 2008, 2009
* Copa de Santo Antão Sud de futbol:
       2005
* Supercopa de Santo Antão Sud de futbol:
       2010

## Referències

* ↑ «Sporting do Porto Novo vai a votos (Sporting from Porto Novo Goes to Vote)» (en portuguès). Sapo Desportivo CV 25 octubre 2014. [Consulta: 26 octubre 2014].
* ↑ Sporting Porto Novo at the Final Ball
* ↑ Sporting Porto Novo at Sports Mídia (portuguès)
* ↑ List of dates of foundation of clubs in Cape Verde at rsssf.com
* ↑ «Filiais do Sporting Clube de Portugal» (en portuguès). Sporting Centennial, 2007. [Consulta: 2 novembre 2013].
* ↑ «Filiais, Resto do Mundo» (en portuguès). Sporting CP. Arxivat de l'original el 7 novembre 2013. [Consulta: 2 novembre 2013].
* ↑ «Cape Verde Islands - List of Regional Tournament Winners». rsssf.com. [Consulta: 16 desembre 2017].
# Lliga francesa d'handbol masculina

La Division 1 és la màxima categoria de la Lliga francesa d'handbol, la qual es disputa des de la temporada 1953/53 i actualment la disputen 14 equips, essent el dominador històric de la competició el Montpellier HB amb 12 títols.

## Palmarès

* 14 títols : Montpellier HB
* 8 títols : US Ivry
* 6 títols : Stella Saint-Maur
* 5 títols : USM Gagny i SMUC Marseille
* 4 títols : Paris UC, USAM Nîmes, Paris Saint-Germain Handball
* 2 títols : ASPP Paris Handball, ASPOM Bordeaux i OM Vitrolles
* 1 títol : Villemomble Handball, AS Mulhouse, Bataillon de Joinville, Cercle Sportif Laïc Dijon, RC Strasbourg, US Créteil, Vénissieux i Chambéry-Savoie HB, Dunkerque HGL

## Historial

* 1953 Villemomble Handball
* 1954 ASPP Paris Handball
* 1955 ASPP Paris Handball
* 1956 Paris UC
* 1957 ASPOM Bordeaux
* 1958 ASPOM Bordeaux
* 1959 Paris UC
* 1960 AS Mulhouse
* 1961 Bataillon de Joinville
* 1962 Paris UC
* 1963 US Ivry
* 1964 US Ivry
* 1965 SMUC Marseille
* 1966 US Ivry
* 1967 SMUC Marseille
* 1968 Stella Saint-Maur
* 1969 SMUC Marseille
* 1970 US Ivry
* 1971 US Ivry
* 1972 Stella Saint-Maur
* 1973 Cercle Sportif Laïc Dijon
* 1974 Paris UC
* 1975 SMUC Marseille
* 1976 Stella Saint-Maur
* 1977 RC Strasbourg
* 1978 Stella Saint-Maur
* 1979 Stella Saint-Maur
* 1980 Stella Saint-Maur
* 1981 USM Gagny
* 1982 USM Gagny
* 1983 US Ivry
* 1984 SMUC Marseille
* 1985 USM Gagny
* 1986 USM Gagny
* 1987 USM Gagny
* 1988 USAM Nîmes
* 1989 US Créteil
* 1990 USAM Nîmes
* 1991 USAM Nîmes
* 1992 Vénissieux
* 1993 USAM Nîmes
* 1994 OM Vitrolles
* 1995 Montpellier HB
* 1996 OM Vitrolles
* 1997 US Ivry
* 1998 Montpellier HB
* 1999 Montpellier HB
* 2000 Montpellier HB
* 2001 Chambéry-Savoie HB
* 2002 Montpellier HB
* 2003 Montpellier HB
* 2004 Montpellier HB
* 2005 Montpellier HB
* 2006 Montpellier HB
* 2007 US Ivry
* 2008 Montpellier HB
* 2009 Montpellier HB
* 2010 Montpellier HB
* 2011 Montpellier HB
* 2012 Montpellier HB
* 2013 Paris Saint-Germain Handball
* 2014 Dunkerque HGL
* 2015 Paris Saint-Germain Handball
* 2016 Paris Saint-Germain Handball
* 2017 Paris Saint-Germain Handball

## Enllaços externs

* Web oficial LNH
* Web oficial Federació Francesa d'Handbol Arxivat 2012-02-05 a Wayback Machine.
# Rossinyol de l'Himàlaia

El rossinyol de l'Himàlaia (Tarsiger rufilatus) és una espècie d'ocell de la família dels muscicàpids (Muscicapidae) propia del l'Himàlaia i les muntanyes de l'Àsia Sud-oriental. El seu estat de conservació es considera de risc mínim.
Està estretament emparentat amb el rossinyol cuablau i va ser considerada com una subespècie d'aquest en el passat (Tarsiger cyanurus rufilatus), però a més de diferir en el seu comportament migratori (el rossinyol cuablau és un migrant de llarga distància), també difereixen en el color blau més intens dels mascles adults i el color més gris de les femelles i joves.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «Rossinyol de l'Himàlaia». Diccionari dels ocells del món. TERMCAT. [Consulta: 14 desembre 2021].
* ↑ del Hoyo, Josep, ed. All the birds of the world (en anglès). Barcelona: Lynx editions, 2020, p. 705. ISBN 978-84-16728-37-4.
* ↑ BirdLife International. «Himalayan Bush-robin. Tarsiger rufilatus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 15 juliol 2022].
* ↑ Hoyo, J. del, et al., eds.. Handbook of the Birds of the World, vol. 10. Barcelona: Lynx Edicions, 2005, p. 754. ISBN 84-87334-72-5.
* ↑ Rasmussen, P. C., & Anderton, J. C. (2005). Birds of South Asia: the Ripley Guide. Barcelona, Spain: Lynx Edicions. ISBN 84-87334-67-9